Venemaa sissetung Ukrainasse

Venemaa sissetung Ukrainasse on 24. veebruaril 2022 alanud Venemaa sõjaline sissetung ja rünnak Ukraina iseseisvuse vastu. See on osa 2014. aastal alanud Vene-Ukraina sõjast, mille Venemaa valitsejad intensiivistasid 2021. aasta lõpus.
 Eellugu 

 2021 
Kevadel 2021 täheldas USA ja Suurbritannia luure Venemaa vägede koondumist Ukraina piiri äärde. Märtsi alguses teatas Ukraina relvajõudude ülemjuhataja Ruslan Homtšak, et Venemaa on toonud Ukraina idapiiri lähedale ja Krimmi juurde 28 taktikalist pataljonigruppi (20 000 – 25 000 sõdurit)Ukraine conflict: Moscow could ‘defend' Russia-backed rebels, BBC News, 9. aprill 2021..Russian 'troop build-up' near Ukraine alarms Nato, BBC News, 2. aprill 2021 Aprilli alguses 2021 oli Ukraina piirivalveülema hinnangul Krimmis ja kuni 40 km kaugusel piirist kokku 85 000 Venemaa sõdurit. Venemaa sõdurite arv Ukraina piiri lähedal oli Valge Maja pressiesindaja Jen Psaki sõnul suurim pärast 2014. aastat.Ukraine conflict: Moscow could ‘defend' Russia-backed rebels, BBC News, 9. aprill 2021 Venemaa pool kinnitas, et 2021. aastal viiakse Volgogradist Krimmi Feodossijasse üle õhudessantväelaste brigaad (umbes 4000 sõdurit).Isabelle Khurshudyan, David L. Stern, Loveday Morris, John Hudson. On Ukraine's doorstep, Russia boosts military and sends message of regional clout to Biden, https://www.washingtonpost.com/, 10. aprill 2021. Vägesid toodi juurde isegi Siberist. Ukraina ja Lääne ametiisikute sõnul oli ebaselge, kas tegu on ettevalmistusega Ukraina ründamiseks; analüütikute arvates oli tegu pigem sõnumi saatmisega. Conflict Intelligence Teami analüütiku Ruslan Levijevi arvates tahtis Venemaa näidata, et tal on endiselt mõju Ukrainale, Ameerika Ühendriikidele ja teistele riikidele ega tolereeri sanktsioone ega muid aktsioone, mille eesmärk on sundida teda Krimmi Ukrainale tagastama või muutma asjade kulgu Ukrainas.

2021. aasta novembris ilmusid ajakirjandusse teated, et USA luureandmed näitasid Vene vägede koondumist Ukraina piiridele. USA hinnangul valmistus Venemaa juba siis ulatuslikuks sissetungiks Ukrainasse Krimmist, Venemaa piirilt ja Valgevene kaudu umbes 100 000 sõduriga. Lääneriigid alustasid konsultatsioone sanktsioonide ettevalmistamiseks sõjalise konflikti korral. Venemaa president Vladimir Putin eitas sissetungiplaane."USA luure hinnangul valmistub Kreml Ukraina ründamiseks", ERR, 22.11.2021 (vaadatud 24.02.2022)

3. detsembril 2021 hindas USA sissetungivate vägede suuruseks 175 000 sõdurit. USA president Joe Biden teatas, et teeb sissetungi Venemaale väga raskeks."Washington Post: Venemaa plaanib pealetungi Ukrainale kuni 175 000 sõduriga", ERR/BNS, 04.12.2021 (vaadatud 24.02.2022)

Detsembris esitas Venemaa NATO-le, OSCE-le ja lääneriikidele ultimaatumi "julgeolekugarantiide" saamiseks, milles nõudis NATO taandumist Venemaa piiririikidest 1997. aasta piiridesse, avalikku loobumist NATO laienemisest (sh Ukraina, Gruusia ja Moldova liikmesuse välistamist) ning Venemaa suuremat sõnaõigust Euroopa julgeolekustruktuurides. Venemaa asevälisministri Aleksandr Gluško väitel pidid "ettepanekud" sõja ära hoidma. Ukraina avaldas soovi, et lääneriigid lükkaksid ebarealistlikud nõudmised tagasi. Jaanuaris toimunud NATO-Vene nõukogu istungi järel, kus ultimaatumile vastati suuliselt, soovis Venemaa kirjalikke vastuseid, mis olid samuti eitavad. Lisaks toimus 2021. aasta lõpus ja 2022. aasta alguses arvukalt mitmel tasemel kohtumisi Lääne ja Venemaa diplomaatide ja poliitikute vahel, kuid ükski neist ei lõppenud Vene võimude hinnangul neile rahuldavalt."Lavrov: Venemaal on vaja piiridel julgeolekugarantiisid", ERR, 02.12.2021 (vaadatud 24.02.2022)"Mihkelson: vastuse Venemaa ettepanekutele peab kujundama NATO ühiselt", ERR, 22.12.2021 (vaadatud 24.02.2022)"Putin: USA üritab Venemaad sõtta tõmmata", ERR, 02.02.2022 (vaadatud 24.02.2022)"Biden: kaitseme riikide õigust vabadusele ja sõltumatusele", ERR, 15.02.2022 (vaadatud 24.02.2022)Anton Aleksejev, "Venemaa hinnangul teravdab pingeid Ukraina piiri ääres lääs", ERR, 29.11.2021 (vaadatud 24.02.2022)"Venemaa: meie ettepanekud peaks sõja ära hoidma", ERR, 18.12.2021 (vaadatud 24.02.2022)"Ukraina tahab, et NATO lükkaks Venemaa garantiinõude tagasi", ERR, 03.12.2021 (vaadatud 24.02.2022)"Lavrov kordas Venemaa julgeolekunõudmisi ja ähvardusi", ERR, 14.01.2022 (vaadatud 24.02.2022)Margus Saar, "Vseviov: Moskvale ilmselt ei meeldi lääne kirjalikud vastused enam kui suulised", ERR, 21.01.2022 (vaadatud 24.02.2022)Jüri Nikolajev, "Vene meedia hinnangul Moskva kõnelused lääneriikidega läbimurret ei toonud", ERR, 16.01.2022 (vaadatud 24.02.2022)

 2022 
25. jaanuaril peetud lääneriikide juhtide videokõnes lepiti kokku ühises sanktsioonide rakendamises Venemaa sissetungi korral. Euroopa Komisjoni president Ursula von der Leyen lubas Ukrainale uut 1,2 miljardi euro suurust finantsabipaketti."Suurriikide juhid lubasid koostööd Venemaa sissetungi korral Ukrainasse", ERR, 25.01.2022 (vaadatud 24.02.2022)

2022. aastal suurendasid mitmed riigid relvatarneid Ukrainasse ja NATO tugevdas sõjalist valmisolekut Ukraina lähisriikides. Paljude riikide esindused alustasid hiljemalt veebruari keskel oma töötajate evakueerimist Ukrainast. Ühendkuningriik, Ühendriigid ja Iisrael viisid oma saatkonnad Lvivi, Ühendriigid hiljem Varssavisse. Paljude riikide saatkonnad palusid oma kodanikel vältida reisimist Ukrainasse või piirnevatesse Venemaa oblastitesse (sealhulgas Krasnodari kraisse), või sealt viivitamatult lahkuda. Mitmed Euroopa lennuettevõtted tühistasid oma lennud nii Ukraina pealinna Kiievisse kui ka Odessasse.

2022. aasta veebruari keskpaigaks oli Venemaa koondanud Ukraina põhja-, ida-, lõuna- ja edelapiiri lähedusse vähemalt 200 000 sõjaväelase suuruse väekontingendi ja jätkas vägede koondamist.

 13. veebruaril alustas OSCE oma töötajate evakueerimist Donetskist.
 18. veebruaril teatas Moskva toetatud Ida-Ukraina separatistide liider Denõss Pušõlin, et alustatud on piirkonna tsiviilelanikkonna (eelisjärjekorras naiste, laste ja eakate) tsentraliseeritud evakueerimisega Rostovi oblastisse Venemaal.
 19. veebruaril kirjutasid Ida-Ukraina separatistide liidrid Denõss Pušõlin (nn DRV) ja Leonid Passitšnõk (nn LRV) alla mobilisatsioonimäärustele, kutsudes 18–55-aastaseid mehi, kes suudavad relva käes hoida, endast teada andma sõjaväekomissariaatidele.
 20. veebruaril jäid Vene väed pärast õppusi ("Союзная решимость – 2022") edasi Valgevenesse.
 21. veebruaril andis Kreml teada, et Vladimir Putin plaanib tunnustada separatistlikke nn rahvavabariike Donbassis.
 22. veebruaril algas Vene vägede voorimine rahuvalvamise egiidi all Donbassi.https://maailm.postimees.ee/7459581/putin-saadab-rahuvalvajad-isehakanud-vabariikidesse Ameerika Ühendriigid teavitasid sanktsioonidest Donetski ja Luhanski piirkondadele, keelates nendega igasugused kaubandussuhted, nende rahastamise või sealsed investeeringud. Ukraina taotles Venemaa ebaseaduslike sammude tõttu ÜRO Julgeolekunõukogu erakorralise istungi kokku kutsumist. Berliin otsustas peatada Vene-Saksa gaasijuhtme Nord Stream 2 projekti, andmata sellele tegevusluba. Venemaa Riigiduuma ja Föderatsiooninõukogu toetasid mõlemad hääletusel nn rahvavabariikide tunnustamist, Venemaa loob nendega diplomaatilised suhted saatkondade tasemel. Ukraina Ülemraada esitas seaduseelnõu sõjaseisukorra väljakuulutamiseks Donetski ja Luhanski oblastis, transpordiühenduste peatamiseks Venemaaga ning riigipiiri sulgemiseks Valgevene ja Venemaaga.
 23. veebruaril alustati Ukrainas presidendi korraldusel reservväelaste teenistusse kutsumist, kuid president välistas esialgu üldmobilisatsiooni väljakuulutamise.

 Sõjategevus 2022. aastal 

 Veebruar–märts 

Sõjategevuse esimene etapp hõlmab ajavahemikku 24. veebruarist 2022, mil Venemaa alustas sõjalist sissetungi Ukrainasse kuni 7. aprillini 2022, kui Venemaa Ida sõjaväeringkonna poolt põhjarindele paigutatud väeosad tõmmati Kiievi pealetungi suunalt tagasi kavatsusega paigutada need ringi Donbassi piirkonda. 

 Aprill–august 

Sõjategevuse teine etapp hõlmab ajavahemikku 8. aprillist 2022, mil raskete lahingute toimumise piirkond nihkus Ukraina lõuna- ja idaossasse, kuni 11. septembrini 2022, kui Ukraina väed alustasid suurte Harkivi oblasti piirkondade ja mitme linna (Kupjansk, Izjum jt) vabastamist.

 September–november 

Sõjategevuse kolmas etapp hõlmab ajavahemikku 12. septembrist 2022, mil Ukraina väed vallutasid lõunas ja idas vastupealetungi käigus olulisel hulgal oma territooriumi tagasi, kuni 9. novembrini 2022 kui Ukraina väed surusid okupandid välja Hersonist. 

 Detsember 

Sõjategevuse neljas etapp hõlmab ajavahemikku alates 10. novembrist 2022, mil Ukraina vasturünnakud ida- ja lõunasuunal lõppesid, kuni tänase päevani.

 Sõjategevus 2023. aastal

 Jaanuar–mai 

 Juuni–august 

 September–november 

 Detsember–märts 2024 

 Sõjategevus 2024. aastal

 Detsember 2023–märts 

 Aprill–juuli 

 August– 

 Sõjategevus 2025. aastal 

 Jaanuar-mai 

 Juuni- 

 Rahvusvaheline vastukaja 
 Euroopa Liit 
27. veebruari õhtul teatas Euroopa Komisjoni president Ursula von der Leyen Euroopa Liidu õhuruumi sulgemisest eranditult kõigile Venemaa õhusõidukitele ning Venemaa teabekanalite (RT, Sputnik) saadete edastamise keelustamisest Euroopa Liidu riikides; lisaks andis ta teada täiendavatest sanktsioonidest Valgevene režiimi vastu. Esimest korda eraldati Euroopa Liidu eelarvest raha (~450 miljonit eurot) sõjatehnika soetamiseks, et seda Ukrainale saata. Ursula von der Leyen teatab 27. veebruaril, et Ukraina peaks kuuluma Euroopa Liitu, kuid ei kinnita selle liitumisprotsessi kiirendamist.

 Muu maailm 
Paljud riigid kehtestasid Venemaale ning Valgevenele sanktsioone, blokeerisid osaliselt SWIFT-ist, külmutasid Venemaa keskpanga välisvaluuta reservid, samuti saatsid relvaabi näiteks Rootsi, Saksamaa, Holland, USA jt. Meeleavaldused Ukraina toetuseks toimusid üle maailma. Saksamaal peatati Vene gaasijuhtme Nord Stream 2 heakskiit.

27. veebruaril toimusid Venemaal sõjavastased meeleavaldused 48 linnas, kus politsei pidas nendel kinni üle 2000 inimese. Alates Venemaa sissetungi algusest on Venemaa sõjavastastel meeleavaldustel kinni peetud üle 5500 inimese.
pisi|NATO suurendas vägede koosseisu Venemaaga piirnevatel aladel. Ämari lennuväebaasis maanduvad RAK Lakenheath U.S. F-35-d
NATO suurendas vägede koosseisu Venemaaga piirnevatel aladel, mitmed riigid suurendavad oma kaitsekulutuste osakaalu SKP-st.

ÜRO Julgeolekunõukogus püüti võtta vastu resolutsioon, mis mõistaks Ukrainasse tungimise hukka, kuid Venemaa blokeeris selle. Ukraina küsimus saadeti edasi ÜRO peaassamblee erakorralisele istungile, mis on esimene erakorraline istung pärast 1982. aasta Iisraeli okupatsiooni Golani kõrgendikel.

28. veebruaril teatas Šveits, et hoolimata oma neutraliteedi poliitikast liitub ta Euroopa Liidu sanktsioonidega, külmutab venelaste varad ja sulgeb Venemaa lennukitele õhuruumi, põhjendades, et see ei lähe neutraliteedipõhimõttega vastuollu, kuna kaitseb sellega rahvusvahelist õigust. Samal päeval käivitas rahvusvahelise kriminaalkohtu (ICC) peaprokurör Karim A. A. Khan protseduurid, mis võivad viia Venemaa vallandatud sõjategevuse uurimisele Ukrainas, kuna on põhjust arvata, et sõja käigus on toime pandud nii sõjakuritegusid kui ka inimsusvastaseid kuritegusid.

2. märtsil sulges USA oma õhuruumi Venemaa lennukitele.

 Reaktsioon Eestis 
pisi|vasakul|26. veebruaril Ukraina toetuseks toimunud meeleavaldus Tartus
pisi|Endine Vene tank T-72 Tallinnas Vabaduse väljakul. 25. veebruaril väljakule toodud tank lasti Ukraina vägede poolt puruks Venemaa sissetungi alguses 2022. aasta märtsil Kiievi lähistelFotod: hävitatud Vene tank Vabaduse väljakul; ERR uudised, 25.02.2023
26. veebruaril toimusid üle Eesti Ukraina toetuseks meeleavaldused, politsei hinnangul võis Tallinnas Vabaduse väljakul olla 30 000 inimest. Samuti saadeti relvaabi ning korraldati raha, riiete ja tekkide kogumist. Koos teiste Balti riikidega otsustati õhuruum Vene lennukitele sulgeda. Reageeriti ka kultuuri- ja spordivaldkonnas, loobuti Venemaa ja Valgevene esinejatest ja sportlastest võistlustel ning kontsertidel.

Huvi kaitseliidu ja naiskodukaitsega liitumise vastu kasvas hüppeliselt.

Mõned Eesti sõdurid läksid ka Ukrainasse vabatahtlikult võitlema. 2024. aasta juuniks oli langenud kolm Ukraina eest võidelnud Eesti sõdurit."Ukrainas hukkus kolmas Eesti vabatahtlik sõdur" ERR, 23. juuni 2024

 Abisaadetised 
pisi|Ukraina värvides viljaveoauto paigutati Tallinna vanalinna 2022. aasta veebruari lõpus
Eestlased olid kogunud 5. märtsi seisuga suuremate organisatsioonide kaudu Ukraina toetuseks ligi 6 miljonit eurot, lisaks muud humanitaarabi. Abiorganisatsioonide vahendusel pakuti Ukraina põgenikele elukohti ligi 1600, töökohti 800, vabatahtliku abilisena on ennast kirja pannud 1500 inimest.

2022. aasta augusti alguseks oli MTÜ Eesti Pagulasabi oma rahapõhise abiprogrammiga jõudnud enam kui 43 500 leibkonnani ja laiali jaganud üle 21,5 miljoni euro."Eero Janson: inimesed Ukrainas vajavad raha, mitte asju. Neli kuud hiljem" ERR, 2. august 2022

 Sõjaline abi 
2022. aasta mai alguseks oli Eesti andnud Ukrainale kokku 230 miljoni euro väärtuses relvastust ja laskemoona."Eesti sõjaline abi Ukrainale ulatub 230 miljoni euroni" ERR, 6. mai 2022 Novembris ligines sõjalise abi ulatus 300 miljonile eurole."Eesti sõjaline abi Ukrainale läheneb 300 miljonile eurole" ERR, 18. november 2022 19. jaanuaril 2023 kinnitas Eesti valitsus veel 113 miljoni euro väärtuses kaudtule- ja tankitõrjerelvade ning ka laskemoona andmist Ukrainale, millega jõuab Eesti sõjaline abi Ukrainale 370 miljoni euroni."Eesti annab Ukrainale seni suurima koguse sõjalist abi" ERR, 19. jaanuar 2023 2024. aasta juunis jõudis sõjalise abi maht ligi 500 miljoni euroni."Eesti relvaabi Ukrainale tõusis Mistralide andmisega 500 miljoni euroni" ERR, 12. juuni 2024

2026. aasta alguseks oli Eesti riik toetanud Ukrainat enam kui 1,1 miljardi euro mahus, millest ligi kolmveerandi moodustas sõjaline abi. Samas anti mõningast abi juba enne Venemaa sissetungi ning Eesti inimesed on Ukrainat toetanud ka erinevate organisatsioonide ja kodanikualgatuste kaudu."Eesti on Ukrainat abistanud rohkem kui 1,1 miljardi euro väärtuses" ERR, 21. jaanuar 2026

 Poliitilised seisukohavõtud 

Eesti Riigikogu tegi kaks avaldust seoses Venemaa sissetungieelse vägede koondamisega ning 2022. aastal Ukraina vastu rünnaku alustamisega, milles avaldas toetust Ukraina territoriaalsele terviklikkusele ja mõistis hukka Venemaa Föderatsiooni alustatud sõja. Mõlemad avaldused võeti vastu. Samas jätsid 9 saadikut: Natalia Malleus, Igor Kravtšenko, Oudekki Loone, Mihhail Stalnuhhin, Maria Jufereva-Skuratovski, Dmitri Dmitrijev, Andrei Korobeinik, Martin Repinski ja Siret Kotka mõlemad avaldused allkirjastamata ja poolthääleta.

21. aprillil 2022 tunnistas Eesti Riigikogu 86 poolthäälega Venemaa sõjalise ja poliitilise tegevuse Ukraina rahva vastaseks genotsiidiks."Riigikogu tunnistas Venemaa tegevuse Ukrainas genotsiidiks" ERR, 21. aprill 2022

 Sõjapõgenikud Eestis 
Politsei- ja piirivalveamet loobus 27. veebruaril Eestis viibivatelt Ukraina elanikelt viisapikenduse nõudmisest. Eestis oli lühiajaline töötamine registreeritud üle 16 000 Ukraina kodanikul, umbes 10 000 Ukraina kodanikul oli tähtajaline elamisluba ning 4000 Ukraina kodanikul kehtiv pikaajalise elaniku elamisluba. Siseminister teatas, et riik on valmis vastu võtma 2000 põgenikku. Mai alguseks oli Eestisse jõudnud ligi 35 000 Ukraina sõjapõgenikku."Eestisse on tulnud ligi 35 000 sõjapõgenikku" ERR, 2. mai 2022

Perioodil 27. veebruarist kuni 20. juunini saabus Eestisse 72 338 sõjapõgenikku Ukrainast, kellest jäi Eestisse pidama 43 123 inimest."Eestisse on jäänud 43 123 Ukraina sõjapõgenikku" ERR, 20. juuni 2022 11. augusti seisuga oli Eestisse jäänud sõjapõgenike arv ületanud 50 000 piiri."Eestisse jäänud sõjapõgenike arv ületas 50 000 piiri" ERR, 11. august 2022 Samal ajal oli Leedus ligi 62 000, Rootsis ligi 44 000, Lätis ligi 36 000 ja Soomes ligi 30 000 sõjapõgenikku.

2023. aasta aprilliks oli Eesti riik kulutanud sõjapõgenike majutamisele 41 miljonit eurot."Riik maksis suurema osa sõjapõgenike majutusrahast Tallinkile" ERR, 26. aprill 2023

 Ülikoolid 
Tartu Ülikool teatas 9. märtsil, et piirab Venemaa ja Valgevene kodanike vastuvõttu alates 2022. aasta sügisest: Tartu Ülikooli pääsevad nüüd vaid Euroopa Liidu elamisloa või pikaajalise viisaga kandideerijad. 2021. aastal oli Tartu Ülikooli 13 909 üliõpilasest 1746 välismaalast, neist 268 Venemaalt. Märtsi algul teatas Tartu Ülikool Ukraina stipendiumifondi loomisest, et toetada Ukraina päritolu üliõpilasi, samuti vabastas nad 2022. aastaks õppemaksust, pakub võimalust taotleda eritoetust, pikendas nende vastuvõtuperioodi, lõi tasuta lisaõppekohad, pakub töökohti sealt saabunud akadeemilistele töötajatele ning peatas koos teiste Eesti ülikoolidega koostöö Venemaa ja Valgevene ülikoolidega. Eesti president, endine Tartu Ülikooli rektor Alar Karis peab vastuoluliseks ülikooli otsust piirata Venemaa ja Valgevene kodanike vastuvõttu ning leiab, et otsus tuleb millalgi üle vaadata. Tallinna Tehnikaülikool kavatseb samuti Venemaa kodanike bakalaureuse- ja magistriõppesse vastuvõtust loobuda.

 Meediakanalite blokeerimine 
2. mai 2023 seisuga on Eestis blokeeritud 249 veebisaiti, 14 YouTube'i kanalit ja 53 telekanalit. Suurematest veebisaitidest on blokeeritud Izvestija, Lenta.ru, NTV, Pervõi Kanal, RIA Novosti, Rutube, RT, TASS ja Valgevene Televisioon.

 Mõju Venemaale 
28. veebruari hommikul langes sanktsioonide mõjul rubla kurss dollari suhtes üle 30 protsendi, selle väärtus langes börsivälises kauplemises ajaloo madalaimale tasemele, Venemaa keskpank keelas Moskva börsil kauplemist alustada. Analüütikute hinnangul algas suuremahuline raha väljavool Venemaalt, suuremad lääne investorid lahkuvad Vene turult. Majandusanalüütik Heido Vitsuri sõnul mõjutavad rubla kukkumine ja börsi langus riigisisest majandustegevust vähe, suurema, samas pikema mõjuga on rahvusvahelist äri piiravad sanktsioonid, samuti USA keeld Venemaa keskpanga tehingutes kasutada dollarit.

Nord Stream 2 AG esitab 1. märtsil 2022 pankrotiavalduse, kuna sanktsioonide tõttu pole gaasitarnijal võimalik tegutseda. Gazpromi gaasitoru Nord Stream 2 ehitus Venemaalt Saksamaale jõudis 2021. aasta septembris lõpule, ehitamine läks maksma ligi 10 miljardit dollarit. Kuid veebruaris teatas Saksamaa kantsler Olaf Scholz, et peatatakse gaasijuhtme sertifitseerimisprotsess.

Venemaa suurim autotootja AvtoVAZ peatab 3. märtsil 2022 elektroonikakomponentide puuduse tõttu neljaks päevaks tootmise. Mõned päevad varem piirasid välismaised autotootjad Venemaale autode müüki ning tõstsid hindu.

Suuremad kaupluseketid Venemaal hakkavad 4. märtsil 2022 piirama esmavajalike toidukaupade müüki.

Märgatavalt on suurenenud Venemaalt väljaränne, bussireisid Eesti ja Venemaa vahel on kahekordistunud. Ränne ei alanud sõja algusega, vaid sanktsioonide kehtestamisega, teise laine tekitas rubla kursi langus. Piiriületajad on nii venelased kui ka Venemaal elanud välismaalased, kes lennuliikluse katkemise tõttu püüavad maismaad pidi Venemaalt lahkuda.

Hulk Lääne suurettevõtteid teatab Venemaal ja Valgevenes tegevuse lõpetamisest või peatamisest: kütuseettevõtted, tehnoloogiafirmad, toidu- ja joogitootjad. Paralleelselt välisettevõtete lahkumisega Venemaalt algas seal laiaulatuslik omandi ümberjagamine. Lisaks lahkunud välisettevõtete varale konfiskeeriti ka Putinile ebalojaalsete omanike vara.

Reitinguagentuurid Fitch ja Moody's langetasid 9. märtsil 2022 Venemaa riigireitingu tasemelt B vastavalt tasemele C ja Ca, ennustades, et riik on sanktsioonide ja piirangute tõttu peagi maksejõuetu.

2024. aastaks oli Venemaa oma majanduse täielikult militariseerinud ja sõjaliste kulutuste osakaal ulatus 8 protsendini sisemajanduse kogutoodangust. The Kremlin claims its economy is thriving because of its illegal invasion of Ukraine. X MoD Ukraine 28-07-2024
Venemaa keskpank tõstis intressimäära 18 protsendile ERR 26. VII 2024
Vaatamata näilisele majanduskasvule on see kaasa toonud sügava kriisi Venemaa "mittesõjamajanduses" ja ühiskonnas laiemalt.New report | Russia's economy faces growing imbalances as war effort drains resources Stockholm Institute of Transition Economics, 1. X 2024 Venemaa on sõda rahastanud eelarveväliste laenudega sõjatööstusele ja sellega raskendanud oma rahanduse olukorda.Russia’s Hidden War Debt Craig Kennedy, Navigating Russia Jan 11, 2025
2024. aasta oktoobris tõstis Venemaa Keskpank intressimäära 21 protsendini, mis tekitab probleeme ettevõtetele kõigis majandusharudes.Мордашов заявил о рисках торможения экономики из-за высокой ключевой ставки Forbes.ru 9. oktoober 2024Российские власти вполне могут заморозить вклады населения. кандидат экономических наук Юрия Данилов The Moscow Times 15. XI 2024 
2025. aastaks lõppes Venemaa sõjalistest kulutustest tingitud kasv ja majandus sisenes langusfaasi.Reuters: Vene nafta- ja gaasitulud võivad langeda juulis kolmandiku võrra ERR, 23.VII 2025Müük langeb ja Avtovazi kollektiiv võib saada lühema töönädala ERR, 23.VII 2025
2025. aasta mais langetas Venemaa keskpank intressimäära 20, juulis 18, septembris 17 ja detsembris 16 protsendile.Venemaa keskpank kiirendab intressimäärade langetamist ERR, 26.VII 2025
Energiakandjate müügitulu vähenemine ja sõjaliste kulutuste kasv viisid Venemaa majanduse 2026 aasta alguseks stagnatsiooni
ja tekkis uue panganduskriisi oht.The Guardian: õhus on märgid Venemaa majanduse kokkuvarisemisest ERR, 26.VII 2025
2026 aastal tõusis käibemaks 20'lt 22 protsendini.

Venemaa on ära kasutanud paremini säilinud osa Nõukogude Liidu kogutud relvastuse varudest ja hakanud kasutusele võtma esimeses ringis välja praagitud halvemini säilinud tehnikat.
Isikkoosseisu puuduses vaevlev Venemaa palus abi Põhja-Korealt ja 2024. aasta sügisel saabusid Põhja-Korea sõdurid Venemaa käsutusse.

Riigis on valla päästetud sõjapropaganda ja elanike totaalne ajupesu, mille tulemusena enamus Venemaa elanikke toetab 'sõjalist erioperatsiooni'.Kremli lekked www.delfi.ee

 Vaata ka 
 Pealetung Kiievile (2022)
 Kiievi lahing (2022)
 Vene-Ukraina sõja lõunarinne
 Vene-Ukraina sõja idarinne
 Hersoni lahing
 Kiievi kummitus
 Maosaare ründamine
 Budapesti memorandum
 Minski kokkulepped
 Euromaidan
 valge-sini-valge lipp
 Rünnakud tsiviilelanike vastu Venemaa sissetungil Ukrainasse
 Venemaa Föderatsiooni Ukraina-vastase agressiooni tekitatud kahjude register
 Vene-Ukraina sõja rahuläbirääkimised

 Viited 

 Välislingid 

 26. veebruar 2022, 14.03, Kaitseväe luurekeskuse ülevaade olukorrast Ukrainas, 26. veebruar 2022 hommikuse seisuga jätkub ulatuslik Venemaa Föderatsiooni sõjaline agressioon Ukrainas.
 Õhusõda Ukrainas: esimesed õpikogemused Andrei Šlabovitš, Ajakiri Sõdur 2/2022
 Sõda Ukraina õhuruumi pärast Andrei Šlabovitš, Ajakiri Sõdur 2/2022
 Võidukas lahing Kiievi all Heiki Suurkask, Ajakiri Sõdur 3/2022
 Musta mere lahingute vahekokkuvõte Taavi Urb, Ajakiri Sõdur 4/2022
 Ukrainlased tagasi Izjumis Heiki Suurkask, Ajakiri Sõdur 5/2022
 Vene tankid saadeti hävingusse Urmas Salo, Ajakiri Sõdur 3/2023
Ukraina sõda aasta hiljem Eesti Kaitseväe aastaraamat 2022
Venemaa uued terrorirünnakud Ukraina vastu Urmas Salo, Ajakiri Sõdur 4/2023
 Aktualisiert am 26.02.2022-19:41, Von Konrad Schuller und Peter Carstens, Ampel ändert Kurs : Berlin schickt Kiew 500 Stinger-Raketen und weitere Waffen, faz.net
 Russia-Ukraine War: Drone shots of British forces arriving at Estonia, YouTube'i video (1:11), 25. veebruar 2022
 Ukraine live updates: Putin puts nuclear deterrent on 'special alert' - BBC News, 27. veebruar 2022
 Paul Kirby. Why is Russia invading Ukraine and what does Putin want? BBC News, 27. veebruar 2022
 Live Briefing: Ukraine Under Attack. RFE/RL, 28. veebruar 2022
 Russia invades Ukraine. Reuters, 10. märts 2022
 "Suur sissevaade salamaailma  Kuidas käib Eestis sõjaaja kriisijuhtimine? Järgmised pool aastat võivad määrata meie tuleviku Eesti Ekspress, 23. märts 2022
 Ukraine war in maps: Tracking the Russian invasion. BBC News, 29. märts 2022
 Sarah Rainsford. Putin and Peter the Great: Russian leader likens himself to 18th Century tsar. BBC News, 11. juuni 2022
  Live Briefing: Russia Invades Ukraine. RFE/RL, 16. september 2022
 Ukraine says 75 missiles have been fired in today's wave of attacks after Russia accused Ukraine of attacking a key bridge. BBC News, 10. oktoober 2022
 New award rates for captured Russians set in Ukraine. mil.in.ua, 30. oktoober 2022
 Air defence system installed in Moscow near Putin's residence. YahooNews, 22. jaanuar 2023
 Джонсон в фильме Би-би-си рассказал, что Путин угрожал ему ракетами. Песков назвал это ложью. BBC News Русская служба, 30. jaanuar 2023
 Azovstali kaitsjad: Ukraina põgenikule tuleks esitada kolm kontrollküsimust. ERR, 30. jaanuar 2023
 Russia’s invasion of Ukraine in maps — latest updates. Financial Times, 21. veebruar 2023
 Илья Абишев. Вместо быстрой "спецоперации" – год кровопролитной войны  // Российское вторжение в Украину в 12 картах. BBC News Русская служба, märts 2023
 Igor Kopõtin Sõjaajaloolane: Ukraina õpib Vene kindrali raamatust, kuidas Venemaad võita EPL, 6. november 2023
Kannik: lääne sanktsioonidel on Venemaale selge mõju ERR 24.veebruar 2024
Urmas Salo: Vene õhuründevahendid ja Ukraina õhutõrje 2024. aasta algul ERR 1. mai 2024
INTERVJUU | Vene ekspert: Kremlis kasvab ärritus Hiina aadressil. Piiramatust partnerlusest pole juttugi Delfi 1. juuli 2024
What is Zelenskyy's 10-point peace plan? war.ukraine.ua 11.08.2023
GRAAFIKUD | 1000 päeva sõda. Kulunud on miljardeid eurosid, miljoneid mürske ja sadu tuhandeid elusid www.delfi.ee 19. XI 2024
INTERVJUU | Vene-ekspert Mark Galeotti: ei tasu alahinnata Putini oskust oma võidud kaotuseks pöörata www.delfi.ee 11. XII 2024
Ukraine Support Tracker: A Database of Military, Financial and Humanitarian Aid to Ukraine Kiel Institute 11. I 2025
 (Ülevaade Ukraina majandusest ja välisabist.)
 (Ülevaade USA läbirääkimistest Ukraina ja Venemaaga.)

Kategooria:2022. aasta Ukrainas